Kansallisen kokoomuksen eduskuntaryhmä

Kansallisen kokoomuksen eduskuntaryhmä (lyhenne kok) on Kansallisen Kokoomuksen kansanedustajien muodostama yhteistyöelin Suomen valtiopäivillä eduskunnassa. Eduskuntaryhmien asemasta säädetään laissa eduskuntaryhmien tuesta laki eduskuntaryhmien tuesta, Finlex, eduskunnan työjärjestyksessä eduskunnan työjärjestys, Finlex ja muissa eduskunnan omissa säädöksissä.

 Toimintaa 

Kokoomuksen eduskuntaryhmän muodostavat eduskuntavaaleissa valitut ja valtakirjansa tarkistuttaneet Kansallisen Kokoomuksen kansanedustajat. Jokaisten vaalien jälkeen eduskuntaryhmä järjestäytyy ja valitsee itselleen ryhmän voimassa olevan työjärjestyksen mukaisesti ryhmäjohdokseen puheenjohtajiston, eli puheenjohtajan sekä ensimmäisen, toisen ja kolmannen varapuheenjohtajan, sekä oman työvaliokunnan. Ryhmän puheenjohtajisto osallistuu monipuolisesti eduskuntaryhmän johtamiseen ja yhteydenpitoon, esimerkiksi myös mahdollisiin ministeriryhmän ja puoluejohdon omiin kokouksiin.

Eduskuntaryhmä pitää valtiopäivien aikana säännöllisesti ennakkoon kutsuttuja ryhmäkokouksia. Eduskunnan syys- ja kevätistuntokausina kokouksia pidetään yleensä kerran viikossa omassa ryhmähuoneessa, pääasiassa torstaisin alkaen klo 14.30, kuitenkin ennen klo 16 alkavaa eduskunnan kyselytuntia Kokoomuksen eduskuntaryhmä, eduskunta.fi , jolloin myös eduskuntaryhmään mahdollisesti kuuluvat valtioneuvoston ministerit sekä heidän poliittiset valtiosihteerinsä ja erityisavustajansa ovat usein parhaiten tavoitettavissa.

Eduskuntaryhmän kokouksissa päätetään ryhmän kannoista eduskunnassa käsiteltäviin asioihin, keskustellaan ajankohtaisista valtioneuvoston nimityksistä, ohjelmista, hankkeista ja muista poliittisista aiheista sekä tehdään tarpeellisia hallinnollisia päätöksiä ryhmän oman työjärjestyksen mukaisesti. Ryhmän kokoukset eivät ole yleensä avoimia toimittajille ja muille ryhmän ulkopuolisille, mutta ryhmä voi päättää myös toisin. Lisäksi ryhmä tai ryhmän puheenjohtaja pitää usein avoimia tiedotustilaisuuksia ja yhteyttä toimittajiin, kun ryhmä tekee merkittäviä päätöksiä tai käy yleisesti kiinnostavia keskusteluja.

Eduskuntaryhmän puheenjohtaja ei ole yleensä nimitettynä muihin kansanedustajille tarkoitettuihin eduskunnan toimielimiin, mukaan luettuna valiokuntiin, vaan hän keskittyy eduskuntaryhmän johtamiseen ja yhteydenpitoon suhteessa valtioneuvostoon, eduskunnan virkamiehiin sekä muihin poliittisiin ryhmiin, puolueisiin ja kansalaisryhmiin. Eduskuntaryhmän ja sen puheenjohtajiston apuna toimii eduskuntaryhmän ryhmäkanslia, jossa on töissä poliittisia sihteereitä, virkailijoita ja avustajia, mukaan luettuna ryhmäkanslian hallinnollisena esimiehenä toimiva eduskuntaryhmän pääsihteeri. Käytännössä eduskuntaryhmä valmistelee usein eduskunnan istuntosalissa pidettäviä ryhmäpuheenvuoroja sekä muita ryhmän tarvitsemia selvityksiä ja raportteja.

Valiokuntien lisäksi eduskuntaryhmän jäseniä valitaan myös moniin muihin luottamustehtäviin, kuten hallintoneuvostoihin, esimerkiksi Yleisradion hallintoneuvostoon, Suomen pankin pankkivaltuustoon, kansaneläkelaitoksen valtuustoon jne.

 Kansallisen Kokoomuksen eduskuntaryhmän jäsenten luottamustehtäviäKansanedustajanimitetty alkaentoimielinvaalipiiri Eestilä, Markku  2019-06-18  Yleisradion hallintoneuvosto  Savo-Karjalan vaalipiiri  Heinonen, Timo, varajäsen  2019  puolustusvaliokunta  Hämeen vaalipiiri  Ikonen, Anna-Kaisa, varajäsen  2019  puolustusvaliokunta  Pirkanmaan vaalipiiri  Jokinen, Kalle, jäsen ja puheenjohtaja  2019  puolustusvaliokunta  Hämeen vaalipiiri  Kiuru, Pauli  2019-06-26  tiedusteluvalvontavaliokunta  Pirkanmaan vaalipiiri  Pelkonen, Jaana  2011-06-30  Yleisradion hallintoneuvosto  Helsingin vaalipiiri  Satonen, Arto  2016-09-13  Yleisradion hallintoneuvosto  Pirkanmaan vaalipiiri  Tolvanen, Kari  2019-06-18   Yleisradion hallintoneuvosto  Uudenmaan vaalipiiri Vartianen, Juhana, jäsen  2019  puolustusvaliokunta  Helsingin vaalipiiri  Vestman, Heikki, jäsen  2019  puolustusvaliokunta  Uudenmaan vaalipiiri  Vikman, Sofia  2019-06-26  tiedusteluvalvontavaliokunta  Pirkanmaan vaalipiiri 

Kokoomuksen eduskuntaryhmä kuvaa omassa esittelytekstissään itseään 'monipuoliseksi ryhmäksi, jossa on edustettuna laajaa kokemusta eri yhteiskuntasektoreilta'. Kokoomuksen eduskuntaryhmän oma esittelyteksti, eduskunta.fi 

 Historiaa 

Kokoomuksen eduskuntaryhmä on perustettu ja aloittanut katkeamattoman toiminnan vuonna 1918, eli samana vuonna kuin Kokoomus-puolue rekisteröityi puolueeksi.

Kokoomuksen eduskuntaryhmän pitkäaikaisin ryhmäpuheenjohtaja on ollut kansanedustaja Ben Zyskowicz.Ben Zyskowicz, eduskunnan sivusto Hän toimi eduskuntaryhmän puheenjohtajana yhtäjaksoisesti aikavälillä 9. helmikuuta 1993 – 1. helmikuuta 2006, kunnes hänet korvasi loppuajaksi vaalikaudelle 2003-2007 kansanedustaja Jyri Häkämies.Jyri Häkämies, eduskunnan sivusto Tämän jälkeen Zyskowicz toimi eduskuntaryhmän 2. varapuheenjohtajana kesäkuuhun 2011 asti.

Muita merkittäviä eduskuntaryhmän puheenjohtajina toimineita Kokoomuksen kansanedustajia:

 Paavo Virkkunen, joka toimi useaan otteeseen myös eduskunnan puhemiehenä
 Pekka Pennanen, joka toimi myös Kokoomuksen puheenjohtajana vuosina 1936–1942, lisäksi hän on Kokoomuksen pitkäaikaisin kansanedustaja (42 valtiopäivät)
 Edwin Linkomies, joka toimi eduskuntaryhmän puheenjohtajana jatkosodan alkuvaiheessa ja tämän jälkeen Kokoomuksen puheenjohtajana ja pääministerinä
 Arvo Salminen, joka toimi myös Kokoomuksen puheenjohtajana vuosina 1946–1955
 Jussi Saukkonen, joka toimi myös Kokoomuksen puheenjohtajana vuosina 1955-1965
 Juha Rihtniemi, joka toimi myös presidentin valitsijamiehenä vuosina 1962 ja 1968 sekä Kokoomuksen puheenjohtajana vuosina 1965-1971
 Raimo Ilaskivi, joka toimi myöhemmin monta vuotta Helsingin kaupungin kaupunginjohtajana ja ylipormestarina
 Iiro Viinanen, joka tuli myöhemmin erityisen tunnetuksi Esko Ahon hallituksen valtiovarainministerinä
 Kimmo Sasi, joka on tullut myöhemmin tunnetuksi useista valtioneuvoston ja kansainvälisistä luottamustehtävistä

 Vaalikausi 2007–2011 

Vaalikaudella 2007–2011 Kokoomuksen eduskuntaryhmään kuului eduskuntavaalien 2007 jälkeisestä ryhmän järjestäytymisestä, maaliskuusta 2007 alkaen, 50 kansanedustajaa. Kansanedustaja Merikukka Forsiuksen vuonna 2008 tapahtuneen ryhmään liittymisen jälkeen ryhmään kuului kauden loppuun asti 51 edustajaa, mikä teki Kokoomuksen eduskuntaryhmästä eduskunnan suurimman ryhmän yhdessä Keskustan eduskuntaryhmän kanssa.

Eduskuntaryhmää johti huhtikuusta 2007 lähtien koko kauden kansanedustaja Pekka Ravi. Pekka Ravi, eduskunnan sivusto

 Vaalikausi 2011–2015 
Vaalikaudella 2011–2015 Kokoomuksen eduskuntaryhmään kuului eduskuntavaalien 2011 jälkeisestä ryhmän järjestäytymisestä, huhtikuusta 2011 alkaen, 44 kansanedustajaa. Samalla Kokoomuksen eduskuntaryhmä nousi ensimmäistä kertaa Suomen historiassa vaalien jälkeen eduskunnan suurimmaksi eduskuntaryhmäksi. Eduskuntaryhmien kesken tehdyn herrasmiessopimuksen mukaisesti suurin ryhmä voi yrittää valtioneuvoston (hallituksen) ja hallitusohjelman muodostamista ensimmäisenä, joten Kokoomuksen eduskuntaryhmä nimitti hallitustunnustelijaksi puheenjohtajansa, kansanedustaja Jyrki Kataisen. Kokoomuksen eduskuntaryhmä ja puoluevaltuusto vahvistivat yhteisessä kokouksessaan kesäkuussa 2011 hallitustunnustelija Kataisen esityksen perusteella ehdokkaansa pääministeriksi sekä valtioneuvoston jäseniksi, ehdotuksen hallitusohjelman hyväksymisestä ja päätöksen näiden edellä mainittujen ehdotusten siirtämiseksi eduskunnan hyväksyttäväksi.

Pekka Ravi valittiin yksimielisesti huhtikuussa 2011 jatkamaan ryhmän puheenjohtajana myös vaalikauden 2011-2015 alkupuolella tilapäisesti, kunnes eduskuntavaalien myötä valittu uusi eduskunta oli saanut nimitettyä kesäkuuhun 2011 asti kestäneiden hallitusneuvottelujen jälkeen uuden valtioneuvoston ja uuden eduskunnan puhemiehistön.

 Vaalikausi 2019–2023 

Kansanedustaja Ilkka Kanerva kuoli kesken kauden.https://www.is.fi/politiikka/art-2000008754812.html

 Vaalikausi 2023–2027
Ryhmän koko kaudella on 48 edustajaa.

Ryhmän puheenjohtajisto
Kesäkuussa 2011 eduskuntaryhmän puheenjohtajaksi nimitettiin yksimielisesti kansanedustaja Jan Vapaavuori. Ensimmäiseksi varapuheenjohtajiksi nimitettiin Lenita Toivakka, toiseksi varapuheenjohtajaksi Petteri Orpo ja kolmanneksi Outi Mäkelä. Toivakka oli toiminut varapuheenjohtajana vuodesta 2010 ja Orpo vuodesta 2007. Outi Mäkelä oli uusi ryhmän puheenjohtajistossa.

Marraskuussa 2012 Vapaavuori nimitettiin Kataisen hallituksen elinkeinoministeriksi Jyri Häkämiehen erottua tehtävästä. Hänet korvasi ryhmän puheenjohtajana yksimielisellä päätöksellä kansanedustaja Petteri Orpo. Orpon tilalle ryhmän toiseksi varapuheenjohtajaksi valittiin äänestyksen jälkeen kansanedustaja Arto Satonen.

Kesäkuussa 2014 Orpo aloitti Stubbin hallituksen maa- ja metsätalousministerinä ja Arto Satosesta tuli eduskuntaryhmän puheenjohtaja. Lenita Toivakasta tuli Stubbin hallituksen Eurooppa- ja ulkomaankauppaministeri ja Outi Mäkelä nousi ryhmän ensimmäiseksi varapuheenjohtajaksi. Ben Zyskowiczista tuli toinen ja Heikki Autosta kolmas varapuheenjohtaja.

Huhtikuussa 2015 Satonen valittiin jatkamaan eduskuntaryhmän puheenjohtajana. Eduskuntaryhmän ensimmäiseksi varapuheenjohtajaksi valittiin jatkamaan kansanedustaja Outi Mäkelä Nurmijärveltä ja toiseksi varapuheenjohtajaksi kansanedustaja Ben Zyskowicz Helsingistä.

Eduskuntaryhmän uudeksi kolmanneksi varapuheenjohtajaksi valittiin kansanedustaja Sinuhe Wallinheimo. Wallinheimo on Kokoomuksen toisen kauden kansanedustaja Jyväskylästä.

 Ryhmään kuuluneet kansanedustajat 
Kansallisen Kokoomuksen eduskuntaryhmään sen perustamisesta lähtien kuuluneet kansanedustajat

 Merkittäviä henkilöitä 
 Puheenjohtajat 
 Pekka Ahmavaara 1918–1919
 Juhani Arajärvi 1919–1922
 Paavo Virkkunen 1922–1923, 1924–1926, 1927–1928, 1929
 Juho Mannermaa 1923–1924
 Pekka Pennanen 1926–1927, 1928–1929, 1929–1933, 1936–1941, 1943–1944
 Taave Junnila 1933–1936
 Edwin Linkomies 1941–1943
 Toivo Horelli 1944–1945
 Arvo Salminen 1945–1948, 1957–1958
 Arvi Ahmavaara 1948–1954
 Felix Seppälä 1954–1957
 Päiviö Hetemäki 1958
 Jussi Saukkonen 1958–1965
 Juha Rihtniemi 1965
 Erkki Tuuli 1965–1966
 Olavi Lähteenmäki 1966–1970
 Raimo Ilaskivi 1971–1973, 1975
 Olavi Nikkilä 1973–1974
 Antero Salmenkivi 1974–1975, 1975–1979
 Pentti Sillantaus 1979–1983
 Matti Jaatinen 1983–1984
 Ulla Puolanne 1984–1987
 Tapani Mörttinen 1987–1990
 Iiro Viinanen 1990–1991
 Kimmo Sasi 1991–1992
 Ben Zyskowicz 1993–2006
 Jyri Häkämies 2006–2007
 Pekka Ravi 2007–2011
 Jan Vapaavuori 2011–2012
 Petteri Orpo 2012–2014
 Arto Satonen 2014–2016
 Kalle Jokinen 2016–2019
 Kai Mykkänen 2019–2023
 Matias Marttinen 2023–2025
 Jukka Kopra 2025–

 Pääsihteerit 

 Wäinö Valkama 1918
 Elli Tavastähti 1919–1921
 Veli Kustaa Simelius 1922–1923
 Juho Rannikko 1922–1926
 Elli Tavastähti 1924–1926
 Kaino Oksanen 1927–1929
 Toivo Aalto-Setälä 1927–1929
 Aina Lähteenoja 1929–1930
 Arvi Ahmavaara 1929–1930
 Alli Kallioniemi 1930–1932
 Toivo Aalto-Setälä 1930–1932
 Aarne Honka 1933–1944
 Erkki Paavolainen 1939–1944
 Arvo Pohjannoro 1945–1947
 Päiviö Hetemäki 1945–1959
 Usko Koski 1948–1950
 Jaakko Hakala 1950–1956
 Aune Innala 1951
 Lauri Järvi 1956–1957
 Aune Innala 1957–1959
 Juha Rihtniemi 1958–1959
 Olli Aulanko 1960–1962
 Pentti Sillantaus 1963–1965
 Esko Koppanen 1966–?

 Ilkka Oksala 2001–2007
 Tero Kallio 2007–2009
 Sami Paatero 2009–2014
 Laura Rissanen 2014–2018
 Mikko Kortelainen 2018–

 Lähteet 

 Aiheesta muualla 
 Kokoomuksen eduskuntaryhmä, eduskunta.fi
 Eduskuntaryhmän ja ministeriryhmän raportteja
 Eduskuntaryhmä, kokoomus.fi 
 Eduskuntaryhmä, eduskunta.fi 

Luokka:Eduskuntaryhmät
Luokka:Kansallinen Kokoomus